Here is a page extracted from Wikipedia that may contain CSS, HTML, and a lot of unformatted text.

Title: محمد السيد سعيد
Content: محمد السيد سعيد (28  يونيه 1950 - 10 اكتوبر 2009)، كاتب ومحلل سياسي مصري اتولد فى بورسعيد . درس فى كلية الاقتصاد والعلوم السياسية وشارك فى مظاهرات الطلاب فى سنة 1968، واتخرج سنة 1973 فأدى الخدمة العسكرية وشارك فى حرب اكتوبر 1973 و بعد ما أتم خدمته العسكرية فى 1975 دخل فى مركز الأهرام للدارسات السياسية والاستراتيجية. وكان هو المثقف الوحيد اللي ناقش الرئيس مبارك بشجاعة عن بعض الحقوق والحريات العامة واحترام الدستور وكان ده فى لقاء الرئيس مبارك مع المثقفين فى معرض الكتاب سنة 2005.

اعتقل لمدة شهر سنة 1989 بسبب توقيعه على بيان حقوقي يدين اقتحام قوات الأمن مصنع الحديد والصلب وضرب النار على العاملين فيه. يوصف السعيد فى العاده بأنه يساري الفكر، إلا أنه يصف نفسه بأنه "ليبرالي بين اليساريين، ويساري بين الليبراليين".

شغل منصب رئيس تحرير جورنال البديل من صدورها فى 2007 ل أن استقال منه فى اكتوبر 2008.

اتوفي فى القاهرة فى 10 اكتوبر 2009 بعد صراع مع المرض.

مصادر 

مواليد 1950
وفيات 2009
صحفيين مصريين
كتاب مصريين
بورسعيديه